Transformacija (genetika)
Transformacija (lat. trans = preko + forma = oblik) , u molekulskoj biologiji je genetička promjena ćelija putem direktnog unosa, ugradnje i ekspresije stranog genetičkog materijala, unijetog kroz ćelijsku membranu. Transformacija je prirodni proces kod nekih vrsta bakterija, ali se, vještačkim sredstvima, isto tako može izazvati i u ćelijama drugih organizama. Bakterije koje imaju prirodnu ili artificijelnu sposobnost transformacije, nazivaju se kompetentnim. Transformacija je jedan od tri procesa u kojima se strani genetički materijal može unijetii u bakterijsku ćeliju. Druga dva su konjugacija (transfer genetičkog materijala između dvije bakterije u direktnom spolnom kontaktu) i transdukcija (injektiranje]] putem virusa u bakterijskog domaćina). Termin transformacija se isto koristiti i u opisivanju unosa novog genetičkog materijala u nebakterijske ćelije, uključujući i životinjske i biljne. Međutim, kako u tretmanu životinjskih ćelija "transformacija" ima specijalno značenje, kod kojih ukazuje na progresiju kancerogeneze, termin se rjeđe koristi u smislu transgenoza. Uvođenje strane DNK u eukariotske ćelije se obično označava kao „transfekcija“.